**Rondelul parfumului dimineţii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul unui parfum

În orice zi, când mijesc zorii

Respir... parfumul dimineţii

Ce-mi dă vigoarea tinereţii,

Asemenea cum cresc bujorii.

Chiar de pe ceruri apar norii

Şi pe pământ stă vălul ceţii -

În orice zi, când mijesc zorii

Respir... parfumul dimineţii!

Parfumul, e substanţa florii,

Balsam din Dumnezeul Vieţii

Cum tainic îl descriu profeţii;

Îl simt, cum îmi trezesc fiorii,

În orice zi, când mijesc zorii

Respir... parfumul dimineţii!

Flavius Laurian Duverna

17 martie 2016